آذربایجان تورکجه‌سینده تورکجه منشالی سؤزلرین باشیندا ی(y) قورونوب و یا ایتمیش حالدادیر. حالبوکی قیرقیز تورکجه‌سینده "ج (c)" سسی ایله و یاکوت تورکجه‌سینده "س (s)" سسی ایله دییشدیریلمیشدیر. اؤز تورکجه‌ده "ی (y)" اولان بو فونئم زامان ایچریسینده تورک توپلولوقلاریندا Y>C>S شکلینده دییشیمه اوغرامیشدیر. تورکیه، قوزئی قیبریس تورک جومهوریتی، آذربایجان، تورکمنیستان، اؤزبکیستان و دوغو تورکیستاندا "ی (y)" ایله دئییلیرکن قازاغیستاندا "ژ (j)"، قیرغیزیستاندا "ج (c)"، آلتای، خاکاس و تووادا "چ (Ç)"، ساخا (یاکوت) یوردوندا بو فونئم "س (s)" اولموشدور.